Կենտրոնական դեպոզիտարիաները (ԿԴ) արժեթղթերի նկատմամբ սեփականության իրավունքի գրանցումը և հաշվառումն ապահովող առանցքային ֆինանսական ինստիտուտներն են: Այս առումով կարևորվում է ԿԴ կողմից ներդրողներին պահառության ծառայությունների մատուցման և դրանց զարգացման ուղղությունների վերլուծությունը, ինչին էլ նվիրված է սույն հոդվածը: Հոդվածում մասնավորապես դիտարկվել և վերլուծվել են Հայաստանի կենտրոնական դեպոզիտարիայի (ՀԿԴ) հաշիվներում հաշվառվող ակտիվների, արժեթղթերի բորսայական և արտաբորսայական փոխանցումների ծավալները, առկա օրենսդրական խնդիրները, ինչպես նաև ՀԿԴ կողմից պետական պարտատոմսերի կենտրոնացված պահառության իրականացման հնարավորությունները: Իրականացված վերլուծության հիման վրա կատարվել են նաև եզրահանգումներ և առաջարկություններ: